Diari Oficial de la Generalitat Valenciana


Sumari del DOGV 5463, del 05-03-2007 (2007/1575)

Notificació a Abdoulaye Ly. Judici de desnonament número 1.011/2006.
--------------------------------------------------------------------

### Dades del document

Número de DOGV
:   5463

Data del DOGV
:   05-03-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/1575


Data del document
:   15-01-2007

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Part demandant: Horvibra, SL.  
Part demandada: Abdoulaye Ly.  
Sobre: desnonament.  
En el judici esmentat, s'ha dictat la resolució el text literal de la qual és el següent:  
Sentència número 8/2007  
València, 15 de gener de 2007.  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici verbal civil seguits amb el número 1.011/2006, a instància de la mercantil Horvibra SL, representada per la procuradora María José Victoria Fuster i assistida del lletrat José Bonmatí Llorens, contra Abdoulaye Ly, declarat en rebel·lia, sobre desnonament d'habitatge per falta de pagament de la renda i quantitats assimilades, més reclamació de rendes.  
Decisió  
Que estimant la demanda deduïda per la mercantil Horvibra, SL, representada per la procuradora María José Victoria Fuster, contra Abdoulaye Ly, declarat en rebel·lia, condemne el demandat al pagament a l'actora de la suma de dos mil noranta-set euros amb quinze cèntims (2.097,15 Euros), amb els interessos de l'article 576 de la Llei d'Enjudiciament Civil 2000, més les rendes i despeses que es produïsquen des de febrer de 2007 inclusivament en endavant, fins que l'actora recupere la plena possessió i disponibilitat de l'habitatge; i declare resolt per falta de pagament de la renda el contracte d'arrendament subscrit per les parts el 2 de novembre de 2001 i, en conseqüència, declare ser procedent el desnonament de l'habiatge propietat de l'actora i situat al carrer de Sueca, número 16, porta 7, de València, amb l'advertència al demandat que, si no el desallotja voluntàriament, es procedirà al seu llançament, a costa seu. S'imposen al demandat les costes del procediment.  
Contra esta sentència, que no és ferma, es pot interposar recurs d'apel·lació davant de l'Audiència Provincial, que haurà de preparar-se davant d'este Jutjat en el termini de cinc dies hàbils comptats des de la notificació, en els termes de l'article 457 de la Llei d'Enjudiciament Civil 2000.  
Poseu en coneixement de l'arrendatari que, de conformitat amb l'article 449.1 de la Llei d'Enjudiciament Civil 2000, no li serà admés el recurs si al preparar-lo no manifesta, acreditant-ho per escrit, que té pagades les rendes vençudes i les que d'acord amb el contracte haja de pagar per endavant.  
Poseu igualment en coneixement de l'arrendatari que, en el cas que no desallotge voluntàriament l'immoble arrendat, una vegada ferma la sentència i presentada la demanda executiva per la demandant, es procedirà al llançament de l'arrendatari en la data ja indicada de 3 d'abril de 2007, a les 10.45 hores.  
Esta és la meua sentència, jutjant en primera instància, que pronuncie, mane i firme.  
Atés el desconeixement de l'actual domicili o residència de la part demandada i els antecedents d'actuacions, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificar sentència.  
València, 15 de gener de 2007.- El secretari judicial: Alberto Martínez de Santos.